open-index/open-wikipedia-markdown huggingface dataset:
MLS-kausi 2017

**MLS-kausi 2017** oli Yhdysvaltain ja Kanadan jalkapallon korkeimman sarjatason, Major League Soccerin, 22. kausi. Runkosarja alkoi 3. maaliskuuta 2017 ja se päättyi 22. lokakuuta 2017. MLS Cupin pudotuspelit alkoivat 25. lokakuuta, ja kausi päättyi MLS Cup -mestaruusotteluun 9. joulukuuta 2017.

Sarjaan liittyi kaudeksi 2017 kaksi uuttaa seuraa, Atlanta United ja Minnesota United.

Seattle Sounders lähti kauteen puolustavana mestarina.

## Joukkueet

## Runkosarja
### Konferenssitaulukot
#### Itäinen konferenssi

#### Läntinen konferenssi

### Kokonaistaulukko
Nicoll Highwayn metroasema

**Nicoll Highway** on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.

## Junat

## Lähteet

## Aiheesta muualla

* Nicoll Highwayn metroasema Singaporen liikennelaitoksen sivuilla
Michael J. Smith

**Michael John Smith** (30. huhtikuuta 1945 Beaufort, Pohjois-Carolina – 28. tammikuuta 1986 Cape Canaveral, Florida) oli yhdysvaltalainen astronautti.

Smith sai surmansa avaruussukkula Challengerin räjähdyksessä tammikuussa 1986. Smithin oli määrä toimia lentäjänä kyseisellä lennolla ja se olisi ollut hänen ensimmäinen avaruuslentonsa, mutta sukkula tuhoutui pian laukaisunsa jälkeen.

Smith syntyi Beaufortissa Pohjois-Carolinassa. Hän valmistui Beaufortin lukiosta vuonna 1963 ja suoritti kandidaatin tutkinnon Yhdysvaltain laivastoakatemiassa vuonna 1967.

Asteroidi 3351 Smith on nimetty hänen muistokseen.

## Lähteet
Les Ailes de la colombe

**Les Ailes de la colombe** (kansainvälisesti *The Wings of the Dove*) on vuonna 1981 ensi-iltansa saanut Benoît Jacquotin ohjaama ja käsikirjoittama ranskalainen romanttinen draamaelokuva, jonka pääosissa ovat Isabelle Huppert, Dominique Sanda ja Michele Placido. Elokuva perustuu löyhästi Henry Jamesin romaaniin *[[The Wings of the Dove (romaani)|The Wings of the Dove]]* (1902), jonka pohjalta Benoît Jacquot ja Florence Delay sovittivat elokuvan käsikirjoituksen. *Les Ailes de la colomben* tuottajana oli Maurice Bernart.

*Les Ailes de la colombe* sai ensi-iltansa Ranskassa 6. toukokuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 288 700 katsojaa.

## Juoni

*Les Ailes de la colombe* sijoittuu Venetsiaan. Prostituoitu Catherine Croy (Dominique Sanda) järjestää rakastajansa Sandron (Michele Placido) avioliittoon kuolevan miljonäärin, Marien (Isabelle Huppert), kanssa, jotta rakastavaiset saavat varastettua Marien jättiperinnön itselleen.

## Näyttelijät

## Lähteet

## Aiheesta muualla
* 
* 
* ''Les Ailes de la colombe'' AlloCinéssä 
* ''Les Ailes de la colombe'' UniFrancessa
RM 1

**RM 1**/ VTS oli HKL:n raitiovaunusarja. Valmet, Tampella ja Strömberg valmistivat 44 kappaletta näitä numeroilla 331-375 olleita raitiovaunuja vuosina 1955–1956. Istumapaikkoja sarjan vaunuissa oli 29. Pituus oli 13,5 metriä, leveys 2,3 metriä ja paino 20 tonnia. Teho oli 300 V/50 kW.  Viimeiset RM 1-vaunut poistuivat liikenteestä vuonna 1987. 

## Lähteet
* Pieni raitiovaunukirja ()

## Aiheesta muualla
Tönttölä (Hevaa)

**Tönttölä** () on entinen kylä Leningradin alueen Lomonosovin piirin Lepäsin kunnassa Venäjällä. Se sijaitsi Hevaanjoen varrella noin viisi kilometriä Hevaan kylästä itään.

Peter von Köppenin mukaan vuonna 1848 Tönttölässä asui 100 inkerikkoa, jotka kuuluivat Hevaan ortodoksiseen seurakuntaan. Vuonna 1862 kylässä oli 23 taloa ja 112 asukasta. Paikalliset talonpojat olivat tilanomistajan maaorjia. Vuonna 1905 Tönttölä kuului Hevaan volostiin ja kyläkuntaan Pietarin kuvernementin Pietarhovin kihlakunnassa.

Tönttölästä oli kotoisin Volmari Porkan vuonna 1883 tapaama runonlaulaja Olgoi. Kylässä vuonna 1861 käynyt runonkerääjä Oskar Groundstroem on jättänyt siitä värikkään kuvauksen: ”Tönttölän inkeroiskylä on rikas noita-akoista, mies- ja naislaulajista, muuten ylen köyhä ja kurja; kunnollista tupaa ei löydy koko kylästä. Mahdollisesti on kurjuuden syynä paloviina, jota täällä ylenmäärin juodaan. Kansa on raakaa, epäsiistiä, taikauskoista. Riitaa, kauheita kirouksia, juorua ja panettelua kuulee täällä yhtä mittaa.”

Neuvostoaikana Tönttölä kuului aluksi Huurolan (ven. *Šiškino*), vuodesta 1928 lähtien Hevaan ja vuodesta 1960 Uustian kyläneuvostoon. Vuonna 1928 kylässä oli 159 asukasta. Tönttölä tuhoutui toisessa maailmansodassa, ja vuonna 1965 siellä oli vain kaksi asukasta. Vuoden 1973 kyläluettelossa Tönttölää ei enää mainita. Nykyään sen paikalla on toisen maailmansodan muistomerkki.

## Lähteet
Bandyliigakausi 2016–2017

**Jääpallon Suomen mestaruus kaudella 2016-2017** ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä. Kahdeksan vuoden tauon jälkeen WP-35 Varkaudesta oli myös mukana pudotuspeleissä.

Loppuottelu pelattiin runkosarjan voittajan Porvoon Akilleksen kotikentällä. Kuten edellisenä vuonna, nytkin jouduttiin auringonpaisteen kanssa ongelmiin. Tällä kertaa ottelun aloitusaikaa lykättiin tunnilla klo 17:stä klo 18:aan. Akilles otti ottelussa ensimmäisellä puoliajalla selvän 3-1 johdon. Käännekohdaksi muodostui ensimmäisen puoliajan lopulla Akilleksen saama rangaistuslyönti. Veiterän maalivahti Topi Peuhkuri torjui Petteri Lampisen vedon.

Toinen puoliaika oli sitten Veiterän, joka teki peräti neljä maalia voittaen numeroin 5-3. Runkosarjan viitonen Lappeenrannan Veiterä saavutti näin jääpallon Suomen mestaruuden 37 vuoden tauon jälkeen. Edellinen oli tullut keväällä 1980. 

## Runkosarja

## Puolivälierät

## Välierät

## Pronssiottelu

## Loppuottelu

## Suomen mestarit
**Veiterän joukkue 2016-2017**: Topi Peuhkuri (mv), Miika Kontra (mv), Antti-Juuso Ropo, Santtu Nurmi, Johan Segerman, Kristian Laibert, Joonas Ylä-Outinen, Emil Segerman, Ville Hatara, Tomi Hauska, Juuso Kärmeniemi, Janne Hauska, Valtteri Hauska, Emil Fedorov, Tero Liimatainen, Tuukka Loikkanen, Aleksi Seppänen, Ere Verhelä **Taustajoukot: valmentajat**: Aleksei Nikišov **huoltaja**: Tommi Huipero, **joukkueenjohtajat**: Ilkka Hauska, Lauri Segerman
## Parhaat maalintekijät - runkosarja

## Lähteet
*

### Viitteet
Rod Nelson

**Rod Nelson** (s. 29. elokuuta 1961) on brittiläinen Williamsin Formula 1 -tallin insinööri. Nelson aloitti uransa Arrowsilla vuonna 1990, jonka jälkeen hän siirtyi Simtekille vuonna 1993. Vuonna 1997 Nelson siirtyi Benettonille toimien Alexander Wurzin kisainsinöörinä. Kausilla 2005–2006 hän toimi Renaultilla Fernando Alonson kisainsinöörinä. Vuonna 2007 Nelson siirtyi Williamsin pääinsinööriksi.

## Lähteet

## Aiheesta muualla
* Linkedin
Monet joet ylitän

__NOTOC__
**Monet joet ylitän** on lahtelaisen rockyhtye Amuletin albumi, joka julkaistiin vuonna 1988.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Kokoonpano
* Teddy Sormunen – laulu, basso
* Heikki ”Mickey” Hiiri – kitara
* Wally Heinomaa – kitara, laulu
* Pekka ”Rocket” Sormunen – rummut, laulu
* Kari Könönen – kosketinsoittimet, laulu
* Hannu Helminen – kitara

## Lähteet
* ''Monet joet ylitän'' kansalliskirjasto.finna.fi -sivustolla
Tauno Nuotio

**Tauno Antero Nuotio** (22. heinäkuuta 1903 Pori – 10. kesäkuuta 1970 Pori) oli suomalainen lehtori ja kääntäjä.

Filosofian maisteri Nuotio suoritti käytännölliset opettaja- ja opetusnäytteet saksan ja ranskan kielen nuoremman ja vanhemman lehtorin virkoihin vuosina 1934–1939 useisiin oppikouluihin ja opetti näissä. Nuotio oli Aamulehden ulkomaanosaston toimituksessa 1930-luvun alussa. Hän toimi myös Suomalaisen Kirjallisuuden Seuran vuosijäsenenä vuodesta 1929.

## Suomennoksia
* Jack London : *Elsinoren kapina* : romaani. Otava 1926, 2. painos 1938, 4. painos 1968 (alkuteos *Mutiny on board of Elsinore*)
* Paronitar Orczy : *Keisarin kynttilänjalat* ; englannista suomensi Tauno Nuotio. Satakunnan kirjateollisuus oy, Pori 1928
* Maurice Dekobra : *Samettiliekkejä* : kosmopoliittinen romaani ; tekijän valtuuttamana ranskankielestä suomentanut Tauno Nuotio. Satakunnan kirjateollisuus oy, Pori 1928
* Claude Anet : *Kadonnut kansa* : romaani ; tekijän valtuuttamana 6:nnesta ranskankielisestä painoksesta suomentanut Tauno Nuotio. Satakunnan kirjateollisuus oy, Pori 1929 (alkuteos *La fin d'un monde*)
* Gustave Le Bon : *Maailman nykyinen kehitys : harhaluuloja ja tosiasioita* ; tekijän valtuuttamana ranskankielestä suomentanut Tauno Nuotio. Satakunnan kirjateollisuus oy, Pori 1929
* Maurice Dekobra : *Serenadi pyövelille* : kosmopoliittinen romaani ; tekijän luvin ranskankielestä suomentanut T. N. Satakunnan kirjateollisuus oy, Pori 1929
* G. Samuel Blythe : *Vapautukaa liiallisesta lihavuudesta : sisältää ravintosääntöjä ja kaloriataulukkoja* ; englanninkielestä suomentanut T. N. Satakunnan kirjateollisuus oy, Pori 1929
* *Täydellinen unikirja : erehtymätön opas unien, ilmestysten ja näkyjen selittämiseen : sisältää arpanumerot kaikille unille ja hyvin mielenkiintoisen valikoiman kaskuja unista ja ilmestyksistä* ; kirjoittanut Cagliostron viimeinen jälkeläinen ; tekijän valtuuttamana ranskankielestä suomentanut Tauno Nuotio. Satakunnan kirjateollisuus oy, Pori 1930 (alkuteos *Le grand interprète des songes*)
* R. H. Bruce Lockhart : *Mennyt loisto*. WSOY 1935
* Marika Stiernstedt : *Mitä Venäjällä näin : matkavaikutelmani SSSR:stä syksyllä 1934*. WSOY 1935 (alkuteos *Ryskt : en resa på egen hand hösten 1934*)
* Eric Virgin : *Abessinian keisarin neuvonantajana*. WSOY 1936
* Dennis Wheatley : *Tobolskin vanki*. WSOY 1936, 2. painos 1940 (alkuteos *The Forbidden Territory*)
* Arne Sørensen : *Nykyajan ihminen* ; suomentaneet Tauno Nuotio ja Lauri Hirvensalo. WSOY 1937
* Dennis Wheatley : *Punainen elokuu*. WSOY 1937, 2. painos 1941
* P. G. Wodehouse : *Rahaa kuin roskaa* : romaani. WSOY 1938, 2. painos 1960 (alkuteos *Big money*)
* P. G. Wodehouse : *Pulmallinen viikonloppu* : romaani. WSOY 1939, 2. painos 1960 (alkuteos *The code of the Woosters*)
* Zane Grey : *Yöllinen hyökkäys*. WSOY 1939, 6. painos 1960 (alkuteos *Raiders of Spanish Peaks*)
* James Truslow Adams : *Amerikan eepos* ; kuvittanut M. J. Gallacher ; suomentaneet Tauno Nuotio ja Siskolahja von Hertzen. Kustannus Oy Union, Helsinki 1947 (alkuteos *The epic of America*)

## Lähteet
* Fennica

### Viitteet
Viljami Ventola

**Matti Viljami Ventola** (aik. *Matts William Wenttus (Ventus)*; 1. huhtikuuta 1884 Helsinki – 10. lokakuuta 1924 Helsinki) oli suomalainen kirjaltaja, kääntäjä ja kirjankustantaja, joka omisti Kotkassa toimineen Kustannusyhtiö Osmon.

Ventolan vanhemmat olivat Matts Leander Mattsson Wentus ja Anna Brita Wentus. Ventola suomalaisti syntymänimensä vuonna 1906. Ventola ryhtyi kirjapainoalalle jo nuorena ja aloitti latojan oppilaana 13-vuotiaana *Kauppakirjapainossa*. Viimeiset 12 vuotta hän työskenteli Mercatorissa, ensin latojana, sittemmin korjauslukijana, ja viimeiset vuotensa töiden hinnoittelijana. Ventolan puoliso oli Julia Sigrid (o.s. Nissinen) vuodesta 1918.

## Toimitustöitä
* *Helsingin sos.dem. nuorisoseura : 20-vuotis-albumi 1899-1919* ; toim. Emil Lindahl, Kusti Saarijärvi, Viljami Ventola. Suomen sos.-dem. nuorisoliitto, Turku 1919 (Teos digitaalisessa muodossa, Työväenliikkeen kirjasto, Digitaalinen arkisto (Helda))

## Suomennoksia
* C. A. Görner : *Onnellinen perheenisä* : kolminäytöksinen huvinäytelmä ; mukaillen suomentanut Viljami Ventola. Helsingin sosialidemokraattinen Nuorisoseura 1914 (Näytelmän ohjelmajuliste, Helsingin Kaupunginmuseo)
* *Malva* : kertomus ; kirjoittanut Maksim Gorki ; suomentanut Viljami Ventola. Suomen sos.-dem. nuorisoliitto, Helsinki 1919
* Jack London : *Yön lapsi*. Suomi, Helsinki 1922 (Teos Project Gutenbergissä)
* H. Courths-Mahler : *Taiteilijaverta*. Suomi, Helsinki 1922

## Lähteet
* Fennica

### Viitteet
Sami Sihvo

**Sami Seppo Ilmari Sihvo** (s. 13. joulukuuta 1932 Käkisalmi) on suomalainen kenraalimajuri evp.

Sihvon isä oli kenraali Jussi Sihvo ja äiti Martta Ryynänen. Sihvon puoliso vuodesta 1963 on Marja-Liisa Toivonen. Myös Sihvon vanhempi veli Aarno (1922–1991) oli kenraali. 

Sihvo tuli ylioppilaaksi Kannaksen yhteislyseosta 1951, Kadettikoulusta hän valmistui 1954 ja Sotakorkeakoulusta 1969. Hän opiskeli myös Ranskassa 1950- ja 1960-luvuilla. Sihvo toimi nuorempana upseerina Hämeen ratsurykmentissä 1954–1959 ja opetusupseerina ja linjanjohtajana Panssarikoulussa 1959. Pääesikunnan  ulkomaanosaston toimistoupseeri Sihvo oli 1960–1962, Laskuvarjojääkärikoulun koulutusupseeri ja komppanianpäällikkö 1962–1965 ja Pääesikunnan järjestelyosaston toimistoesiupseeri 1967–1968. Pataljoonaupseerina Kymen jääkäripataljoonassa Sihvo toimi 1969–1970, Pääesikunnan tiedusteluosaston toimistoesiupseerina 1971, tasavallan presidentin 2. adjutanttina 1972–1976, sotilasasiamiehenä Pariisissa 1976–1981 ja Kadettikoulun johtajana 1981–1988. Toimittuaan erityistehtävissä 1988 hänestä tuli samana vuonna Etelä-Suomen sotilasläänin esikunnan päällikkö ja vuodesta 1990 Helsingin sotilaspiirin päällikkö vuoteen 1993 saakka, jolloin hän erosi vakinaisesta palveluksesta. 

Sihvo ylennettiin vänrikiksi 1952, luutnantiksi 1955, yliluutnantiksi 1958, kapteeniksi 1961, majuriksi 1967, everstiluutnantiksi 1973, everstiksi 1979 ja kenraalimajuriksi 1992.

## Lähteet
Kadokawa Dwango

**Kadokawa Dwango Corporation** () on japanilainen konserni, joka on syntynyt Kadokawa-yhtiön ja Dwango-yhtiön fuusiossa.
Ryhmittymässä on useita Kadokawa-nimeä käyttäviä julkaisuyhtiöitä ja ryhmittymässä on anime-elokuvia, manga-sarjakuvia ja videopelejä julkaisevia yhtiöitä.

## Historia
Kadokawa Shoten perustettiin vuonna 1945. Vuonna 2003 perustettiin Kadokawa Holdings, joka vaihtoi nimeksi Kadokawa Group Holdings vuonna 2006. Vuonna 2010 yhtiö aloitti yhteistön Dwangon kanssa ja vuonna 2013 Kadokawa Group Holdings vaihtoi nimeksi Kadokawa Corporation. Kadokawan ja Dwangon yhteenliittyminen valmistui vuonna 2014.

Nimeksi vaihdettiin Kadokawa Kabushiki-kaisha lokakuussa 2015, mutta englanninkielisenä nimeä säilyi Kadokawa Dwango Corporation. Toukokuussa 2016 yhtiö hankki Yen Pressin.

Heinäkuussa 2024 Kadokawa hankki anime-studio Doga Kobon.

Joulukuussa 2024 kerrottiin, että Sony ostaa enemmistön Kadokawan osakkeista. Kaupan odotetaan valmistuvan 7. tammikuuta 2025. Kaupan jälkeen Sony omistaa kymmenen prosenttia yhtiön osakkeista. Sony oli kiinnostunut aluksi vain videopelien kehityksestä, mutta Kadokawa ilmaisi että on ostettava koko yhtiö tai ei lainkaan.

## Konsernin yhtiöitä
Dwangon kautta Niwango-yhtiön Niconico-videopalvelu kuuluu konsernin tuotteisiin.

Ryhmittymän yhtiöitä:
* Dwango
** Spike Chunsoft
** Niwango
* Kadokawa Corporation
** Acquire
** ASCII Media Works
** Enterbrain
** From Software 
** Glovision
** Kadokawa Daiei Studio
** Kadokawa Games
** Kadokawa Magazines
** Kadokawa Pictures
** Kadokawa Shoten
*** Fujimi Shobo
*** Kadokawa Digix
*** Kadokawa Gakugei Shuppan Publishing
** Media Factory

## Lähteet
Sions Sånger och Psalmer

**Sions Sånger och Psalmer** on Ruotsin vanhoillislestadiolaisten keskusyhdistyksen SFC:n (Sveriges Fridsföreningars Centralorganisation) julkaisema laulukirja. Kirja sisältää  96 laulua. Vuonna 2011 SFC julkaisi laulukirjan digitaalisena. 

;Painetyt laitokset
**Ett urval av psalmer och Sions sånger*, SFC 1987.
**Sions sånger : Psalmer*, SFC 1991. 

## Lähteet
Anvia

**Anvia** oli Elisa Oyj:n brändi, jonka Elisa hankki kesällä 2016 Anvia Oyj:n (nyk. Viria Oyj) kanssa tehdyllä yritysjärjestelyllä. Tällöin Anvia-konserniin kuuluneet Anvia Telecom Oy, Anvia IT-palvelut Oy, Anvia Hosting Oy, Anvia TV Oy ja Watson Nordic Oy siirtyivät Elisaan. Näistä Anvia Hosting Oy ja Anvia IT-Palvelut Oy on lakkautettu heinäkuussa 2017 ja Anvia Telecom on sulautettu Elisa Oyj:hin elokuussa 2017. 

Yritysjärjestelyssä myyjänä toiminut Anvia Oyj vaihtoi nimensä  Viria Oyj:ksi tammikuussa 2017.

## Lähteet

 

## Aiheesta muualla
* Yhtiön historiaa Pörssitiedossa
Kajkaavi

**Kajkaavi** (substantiivi kajkaaviksi: *kajkavščina*; štokaaviksi adjektiivi: *kajkavski*, substantiivi: *kajkavica* tai *kajkavština*) on kroatian kielen murre, jota puhutaan pääasiassa Keski-Kroatiassa, Gorski Kotarin alueella ja Pohjois-Istriassa.

Jo kauan on kiistelty, onko kajkaavi serbokroaatin murre vai täysin oma kieli, sillä se on vain osittain ymmärrettävää muiden kroatian murteiden puhujille ja sillä on enemmän yhtäläisyyksiä slovenian (erityisesti Prekmurjen murteen) kanssa ääntämyksen ja sanaston kannalta. Monet merkittävät kroatialaiset kielitieteilijät pitävät kajkaavia omana kielenään, jolla on omat vakiintuneet murteensa ja dokumentoitua kirjallisuutta. Kroatialainen kielitieteilijä Stjepan Ivšić on käyttänyt todisteena kajkaavinkielistä sanastoa ja korostusta, joka poikkeaa merkittävästi standardikroatiasta. Joka tapauksessa kielitieteilijöiden välillä on yksimielisyys siitä, että kajkaavi ei kuulu samaan murreryhmään štokaavin ja serbokroaatin kanssa ja että se on läheisempää sukua slovenian kielelle, jonka kanssa se jakaa huomattavan määrän sanastoa. Kajkaavilla on alhainen keskinäinen ymmärrettävyys štokaavin murteen kanssa, johon kroatian kirjakieli perustuu. Kielitieteilijä Josip Silić, yksi tärkeimmistä tekijöistä kroatian kielen standardisoinnissa, tunnustaa myös kajkaavin omaksi kielekseen, joilla on eri morfologia, syntaksi ja fonologia kuin virallisella kroatian kielellä. Vuodesta 2015 alkaen, historiallisella kajkaavin kielellä on erillinen ISO 639-3 – koodi - *kjv*. Eräät järjestöt yrittävät jatkuvasti laajentaa kielen tunnustamista ja statusta, joka on toistaiseksi johtanut valinnaisten oppiaineiden opetukseen kajkaaviksi joissakin osissa Kroatiaa sekä edellä mainitun ISO-koodin luomiseen.

Termi *kajkaavi* johtuu kielen kysyvästä pronominista *kaj* (*mitä, mikä*). Muut tärkeimmät kroatian murteet saavat myös nimensä kielten kysymyspronomineista. Pronominit ovat kuitenkin vain yleisiä viitteitä eivätkä ne toimi kunkin murteen todellisina tunnisteina. Jotkin kajkaavin murteet käyttävät kysymyspronominina sanaa ča, jota yleensä käytetään čakaavin murteessa. Näissä murteissa nimessä esiintyvä pronomini on yleensä käytetyin kyseisessä murteessa.

Pohjois-Kroatian ulkopuolella murretta puhutaan myös Itävallan Burgenlandissa ja useiden eksklaavien alueella Unkarissa pitkin Itävallan ja Kroatian rajaa, sekä Romaniassa. Vaikka kajkaavin puhujat ovat pääasiassa kroaatteja ja kajkaavia pidetään serbokroaatin murteena, sen lähin sukulainen on kuitenkin sloveenin kieli. Kajkaavi on osa murrejatkumoa, jossa ovat myös sloveeni ja čakaavi.

## Lähteet

## Aiheesta muualla
Soul Calibur (pelisarja)

**Soul Calibur** (myös **Soulcalibur**) on Bandai Namcon julkaisema taistelupelien sarja, joka sai alkunsa vuonna 1995. Pelien kehittäjä on Bandai Namcon sisäinen tiimi Project Soul. Pelit ovat taistelupelejä, joissa hahmot käyttävät erilaisia aseita.

Pelien tarina edustaa historiallista fantasiaa, ja sen keskiössä on pahuuden miekka nimeltä *Soul Edge*, ja miekka joka pystyy vastustamaan tätä pahuutta, *Soul Calibur*.

Sarjan pelejä pelataan kilpailullisesti elektronisessa urheilussa.

## Nimi
Pelin nimen muuttamiseen ensimmäisen pelin jälkeen liitetään tavaramerkkiongelma, jossa Edge Gamesin omistaja Tim Langdell haastoi aggressiivisesti "Edge" nimen käyttäjiä Yhdysvalloissa. Vuonna 2008 Langdell joutui luopumaan vaateistaan *[[Mirror's Edge]]n* julkaisun myötä.

## Pelit
* *[[Soul Blade]]* (Japanissa *[[Soul Edge]]*) (1995)
* *[[Soul Calibur]]* (1998)
* *[[Soul Calibur II]]* (2002)
* *[[Soul Calibur III]]* (2006)
* *[[Soul Calibur IV]]* (2008)
* *[[Soul Calibur Legends]]*
* *[[Soul Calibur V]]* (2012)
* *[[Soulcalibur VI]]* (2018)

## Lähteet

## Aiheesta muualla
* Pelisarja MobyGamesissä
Arvo Airio

**Arvo Airio** oli Kustannusosakeyhtiö Kirjan käännöskirjallisuudessa eräille julkaisuilleen käyttämä kustantajan nimimerkki.

## Suomennoksia
* Jules Hetzel : *Marusja eli sankarityttönen Ukrainasta* ; Marko Wovtshokin (Maria Aleksandrowna Markovitsh) ukrainalaisesta legendasta mukaillut P. J. Stahl ; ranskan kielestä suomentanut Arvo Airio. Kustannus Oy Kirja, Helsinki 1914, 2. painos 1924
* Jules Verne : *Matkustus maan keskipisteeseen*. Kirja, Helsinki 1917, 2. painos 1928
* *Totuus [[Rasputin]]ista* ; kirjoittanut kreivitär Radziwill ; suomentanut Arvo Airio. Kirja, Helsinki 1917
* Mayne Reid : *Valkoinen hevonen : seikkailuja Meksikossa*. Kirja, Helsinki 1917, 2. painos WSOY 1921, 3. painos 1941, uud. ja lyh. suomennos WSOY 1964 (alkuteos *War path*)
* Kreivi Paul Vassili: Keisarihovista kulissien takaa; suomentanut Arvo Airio. Kirja, Helsinki 1917

## Lähteet
* Fennica

### Viitteet
Henrik Klemetsen Holm

**Henrik Klemetsen Holm** (s. 9. kesäkuuta 1990 Fredrikstad) on norjalainen jääkiekkoilija, jonka pelipaikka on maalivahti. Hän edustaa Norjan GET-ligaenissa pelaavaa Stavanger Oilersia. Nuorten sarjoissa hän pelasi Lillehammerissa ja Stjernenissä. Hän on pelannut myös Norjan maajoukkueissa (U19, U20 ja miesten maajoukkue) MM-kilpailuissa.

## Lähteet
Gorski kotar

**Gorski kotar** ([ɡǒrskiː kôtaːr]; suomeksi *Vuorialue*) on vuoristoinen alue Kroatiassa Karlovacin ja Rijekan välissä. Koska 63&nbsp;% alueen pinta-alasta on metsää, sitä kutsutaan kansan keskuudessa *Kroatian vihreiksi keuhkoiksi* tai *Kroatian [[Sveitsi|Sveitsiksi]]*. Alueen läpi kulkee Eurooppatie E65, joka yhdistää Budapestin ja Zagrebin Adrianmeren rannikolla sijaitsevaan Rijekaan.

## Maantiede
Alue on jaettu Primorje-Gorski kotarin ja Karlovacin piirikuntien kesken. Suurin osa alueesta sijaitsee Primorje-Gorski kotarin piirikunnassa, mukaan lukien alueen suurimmat asutuskeskukset Delnice, Čabar, Vrbovsko, ja kunnat Mrkopalj, Ravna Gora, Skrad, Brod na Kupi, Fužine ja Lokve. Siinä osassa, joka kuuluu Karlovacin piirikuntaan, sijaitsee Bosiljevo ja osa Ogulinin kaupungista. Delnice on 4&nbsp;454 asukkaallaan alueen suurin kaupunki ja sen keskus. Muita keskuksia, joissa asukasluku on yli tuhat ovat Vrbovsko (1&nbsp;900) ja Ravna Gora (1&nbsp;900). Begovo Razdolje, Kroatian korkeimmalla sijaitseva kylä (1&nbsp;076 m) on Gorski kotarissa.

Gorski kotarin asukastiheys on alhainen, mutta suurin Kroatian vuoristoisessa osassa. Vuonna 2001 noin 28&nbsp;000 ihmistä asui 1&nbsp;300 neliökilometriä, joka tarkoittaa, että alueella asuu noin 22 ihmistä per neliökilometri. Kielellisesti alue on hyvin monimuotoinen, sillä suhteellisen pienellä alueella voidaan kuulla kaikkia kolmea kroatian kielen päämurteista. Joissakin Gorski kotarin osissa on myös huomattava italialainen yhteisö.

Geomorfisesti Gorski kotar sijaitsee karstimaatasangolla ja alueen keskimääräinen korkeus on 800 m. Korkein kohta on Bjelolasica (1&nbsp;534 m) ja seuraavaksi korkein Risnjak (1&nbsp;528 m). Tasanko on ilmastollinen raja rantavyöhykkeen ja sisämaan välissä. Raja Kvarnerin alueen kanssa on määritelty Mustanmeren ja Adrianmeren valuma-alueiden rajan mukaisesti. Alueen eteläistä rajaa Likan kanssa ei ole selkeästi määritelty, mutta useimmat tutkijat pitävät tietä Jasenak – Novi Vinodolski rajana ja Jasenakin asukkaat itse katsovat olevansa jossain Gorski Kotarin ja Likan välissä. Pohjoisessa Kupa-joki on Gorski kotarin ja Slovenian Dolenjskan alueen rajana.

## Aiheesta muualla

* Gorski kotarin englanninkielinen kotisivu.
SAI KZ VII

**SAI KZ VII** oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa marraskuussa 1946.

## Historia

KZ VII kehitettiin yhtiön aiemman KZ III:n pohjalta. Pääero edeltäjään on nelipaikkaisen KZ VII:n kaksi uutta matkustajapaikkaa. KZ VII:ssä oli myös edeltäjäänsä parempi näkyvyys ohjaamosta, etenkin taakse.

Prototyyppi teki ensilentonsa 11. marraskuuta 1946, ja konetyyppi tuli sarjatuotantoon seuraavana vuonna. Silloin tehtaalla sattui tosin tulipalo, joka tuhosi 22 rakenteilla ollutta konetta. Siviilikäytössä konetyyppiä käytettiin muun muassa koulukoneena ja matkalentokoneena. Tyyppiä myytiin ulkomaille muun muassa Suomeen ja Sveitsiin.

Kymmenen KZ VII -konetta toimitettiin Tanskan kuninkaallisille ilmavoimille, joka käytti koneita lentokoulutukseen vuoteen 1950. Viimeiset koneet poistettiin yhteyslentokäytöstä vuonna 1977. Ilmavoimien koneet oli alkuun varustettu 125 hevosvoiman (93&nbsp;kW) moottoreilla, jotka vaihdettiin myöhemmin tehokkaampiin 145 hevosvoiman (108&nbsp;kW) moottoreihin.

KZ VII:n pohjalta kehitettiin vuonna 1951 esitelty, SAI:n viimeiseksi sarjavalmisteiseksi konetyypiksi jäänyt tulenjohtokone KZ X.

## Säilyneet koneyksilöt
Tanskan ilmailumuseo sai KZ VII -koneen OY-AAU lahjoituksena Aerodan Aerial -ilmakuvausyrityksen Karl E. Danielsenilta. Kone on ollut pois ilmailumuseon näyttelystä restaurointitöiden vuoksi.

## Tekniset tiedot

## Lähteet

## Aiheesta muualla
Scania OmniExpress 320

**Scania OmniExpress 320** on Lahden Autokorin ja myöhemmin Scanian valmistama linja-automalli Scania OmniExpress 360:n rinnalla. Suomessa sarjaa näkee ainakin Savonlinjalla ja U-linjoilla. 2010-luvun puolessavälissä tuli markkinoille matalalattiaversio Scania OmniExpress 320LE. Sitä valmistaa SOE Busproduction Lahden Autokori OyLn mentyä konkurssiin. Kirjaimet LE on johdettu sanoista Low Entry.
Verona (kappale)

**Verona** on virolaisten laulajien Koit Toomen ja Laura Põldveren esittämä kappale, jolla he edustivat Viroa vuoden 2017 Euroviisuissa.

Kappale kilpaili Euroviisujen toisessa semifinaalissa 11. toukokuuta 2017,  jossa se sai 85 pistettä, jäi sijalle 14 eikä päässyt finaaliin.

## Lähteet
Armas Salenius

**Armas Matias Salenius** (sukunimi myöh. *Salla*, 3. lokakuuta 1887 Kuopio – 6. huhtikuuta 1956 Kuopio) oli suomalainen kirjakauppias ja suomentaja joka käytti nimimerkkiä *A. S.*. 

Saleniuksen vanhemmat olivat lyseon lehtori Johan Magnus Salenius ja Johanna Gustava Langén. Hän pääsi ylioppilaaksi Kuopion lyseosta 1906.  

Salenius työskenteli kirjakauppa-alalla Helsingissä vuoteen 1930 saakka muun muassa Suomalaisessa Kirjakaupassa ja Akateemisessa Kirjakaupassa. Hän oli sitten Savolan kirjakaupan johtajana ja osakkaana Kuopiossa 1940–1956. 

Salenius oli naimisissa vuodesta 1919 Tyyni Maria Elisabet Hedmanin kanssa.

## Teoksia
* *Jaetaanko valtion varoja tasapuolisesti sivistystarkoituksiin : tietoja Viipurin suomalaisista ja ruotsalaisista oppikouluista* ; kirj. A. S. Helsinki 1926

## Suomennoksia
* F. Walta : *Maanviljelijän kalenteri ja käsikirja vuodelle 1912* ; suomentanut A. S. Tekijä, Viipuri 1912
* Sax Rohmer : *Tohtori Fu-Manchu, kauhujen mies* ; tekijän luvalla englanninkielestä suomentanut A. S. Minerva, Helsinki 1923, 2. painos WSOY 1941, 3. painos 1942, 4. painos 1973 (alkuteos *The Mystery of Dr. Fu-Manchu*)
* Frank L. Packard : *Yön ovilla* ; englanninkielestä suom. A. S. Minerva, Helsinki 1925
* Sapper : *Musta veljeskunta : teräsnyrkki Hughin uusia seikkailuja*. Minerva, Helsinki 1926 

## Lähteet
Soul Calibur V

**Soul Calibur V** on Namco Bandai Gamesin Soul Calibur-taistelupelisarjaan kuuluva peli, joka on julkaistu vuonna 2012 PlayStation 3 ja Xbox 360 -konsoleille.

Pelillä pelataan elektronisen urheilun kilpailuja (*eSports*).

## Katso myös
* Major League Gaming

## Lähteet
Maastohiihto talviolympialaisissa 1932

**[[Maastohiihto|Maastohiihdossa]]** kilpailtiin vuoden 1932 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Kilpailujen aikana hiihto-olosuhteet olivat vaikeat, Lake Placidin alueella oli kuiva talvi, eikä lumetusta vielä tuolloin käytetty.

Menestynein maastohiihtomaa vuoden 1932 olympialaisissa oli Suomi, ennen Ruotsia ja Norjaa.

## Osallistuneet maat
Maastohiihtokilpailuihin otti osaa 58 urheilijaa 11 maasta.

* 
* 
* 
* 
* 
* 

* 
* 
* 
* 
* 

## Mitalit

## Lähteet
Platinum Arena

**Platinum Arena** on monitoimiareena, joka sijaitsee Amurjoen varrella Habarovskissa, Venäjällä. Vuonna 2003 valmistuneen hallin kapasiteetti on 7200. Platinum Arena toimii KHL-seura Amur Habarovskin kotipaikkana.
Rännikorpi

**Rännikorpi** on kylä Lappeenrannan Rutolan kaupunginosassa. Kylässä asuu noin 40 asukasta. Kylän runsaan neliökilometrin laajuinen alue sijaitsee Rännikorventien varressa. Kylälle ominaista on perinteinen omakotitaloasutus. 

Kylä-alueen luonnonkohteita ovat pohjoisessa osassa sijaitseva Kärjenlampi niemineen ja sen etelärannalla sijaitsevat vetiset Mustakorpi ja Huvilankorpi. Kylän itäistä puolta hallitsee Salpalinjan bunkkerit ja vanha ylivientilaitos. Mikkelintie läpäisee Kärjenlammen ja Myllylammen välisen kannaksen. Joulukuussa 2016 valmistui uusi Mikkelintien ja Kuutostien yhdistävä asfaltoitu sivuväylä Vierustie Luumäen Jurvalaan. 

Rännikorpi rajoittuu lännessä Kärjen kylään, etelässä Valtatie 6:n ja idässä Rutolan kyläkeskukseen (Torppakylä - Muntero).

## Lähteet
Herbie Blash

**Michael Herbie Blash** (s. 30. syyskuuta 1948) on brittiläinen entinen FIA:n kilpailujen apulaisjohtaja. Hän on toiminut apulaisjohtajana Formula 1 -sarjassa vuodesta 1996 lähtien. 5. heinäkuuta 2016 Blash ilmoitti lopettavansa kilpailujen apulaisjohtajana kauden lopussa.

## Aiheesta muualla
* GrandPrix.com
John Walton

**John Walton** (8. huhtikuuta 1957 – 9. heinäkuuta 2004) oli irlantilainen Minardin Formula 1 -tallin urheilutoimenjohtaja. Walton työskenteli uransa aikana myös Tolemanilla, Jordanilla, Benettonilla, Arrowsilla ja Prostilla. Minardilla hän aloitti vuonna 2002.

## Kuolema
Walton kuoli perjantai iltana 9. heinäkuuta klo 23.18. lontoolaisessa St Thomasin -sairaalassa. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin kuolemaa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.

## Lähteet

## Aiheesta muualla
* GrandPrix.com Profiili
* GrandPrix.com
Deloratsepaami

**Deloratsepaami** (myös nimellä **klordesmetyylidiatsepaami**) on bentsodiatsepiinijohdannainen lääkeaine, joka on johdettu desmetyylidiatsepaamista. Sitä myydään Italiassa tuotenimilla **EN** ja **Darumir**. 

Kemikaali on myös diklatsepaamin ja kloksatsolaamin aktiivinen metaboliitti. 

Deloratsepaamilla on ahdistusta poistava, lihaksia rentouttava, hypnoottinen, ja kouristuksia ehkäisevä vaikutus.

Deloratsepaamia käytetään ahdistukseen, koska sillä on pitkä puoliintumisaika, sitä käytetään myös hammaslääkärillä esilääkityksenä. Lääke annostellaan tässä tapauksessa edellisenä iltana, ennen toimenpiteitä. Lääke auttaa unensaannissa ja vaikuttaa vielä seuraavana päivänä. Sitä käytetään myös alkoholin vieroituksessa.

Sivuvaikutuksia ovat esimerkiksi krapula-tyyppinen olo, sekavuus, käytöshäiriöt, ja muistinmenetys. 

## Lähteet
Nimetatsepaami

**Nimetatsepaami** on keskinopeasti vaikuttava hypnoottinen bentsodiatsepiinijohdannainen lääkeaine.

Kemikaalin syntetisoi enimmäisen kerran Hoffmann-La Rochen tutkijatiimi vuonna 1962. Sillä on hypnoottinen, ahdistusta poistava, sedatiivinen ja lihaksia rentouttava vaikutus. Nimetatsepaami ehkäisee myös kouristuksia. Sitä myydään 5mg tabletteina tuotenimillä **Erimin** ja **Lavol**.

Nimetatsepaamia markkinoidaan yleensä lyhytaikaiseen käyttöön vaikeaan unettomuuteen potilailla, joilla on vaikeuksia vaipua uneen ja joilla esiintyy kesken unen heräilyä öisin. Sen japanilainen valmistaja Sumimoto Japan on lopettanut Erminin valmistuksen marraskuussa 2015. Potilaille, jotka ovat käyttäneet Eriminiä, on siirrytty käyttämään muita bentsodiatsepiineja kuten etitsolaamia tai flunitratsepaamia.

Kemikaali on kaikkein nopeavaikutteisin oraalisesti annosteltava bentsodiatsepiini, ja hypnoottiset vaikutukset tulevat esiin tyypillisesti 15–30 minuutin sisällä lääkeannoksen ottamisesta. Se hajoaa elimistössä nitratsepaamiksi, jota käytetään myös unilääkkeenä. Nimetatsepaami on myös pitkävaikutteinen lääkeaine.

Nimetatsepaamilla on voimakas riippuvuuspotentiaali.

## Lähteet

## Aiheesta muualla
*PubChem: Nimetazepam 
*Toxin and Toxin Target Database (T3DB): Nimetazepam 
*Kyoto Encyclopedia of Genes and Genomes (KEGG): Nimetazepam 
*ChemBlink: Nimetazepam
Saksan liittopäivävaalit 1998

**Saksan liittopäivävaalit 1998** järjestettiin 27. syyskuuta 1998. Vaaleissa 49 947 087 äänestäjää valitsi Saksan liittopäivien 669 jäsentä äänestysaktiivisuuden ollessa 82,2 prosenttia.

## Tulokset

Kristillisdemokraatit kärsivät kovia tappioita, minkä vuoksi Saksaa vuodesta 1982 lähtien hallinnut liittokansleri Helmut Kohlin johtama kristillisdemokraattien ja vapaademokraattien porvarihallitus kaatui. Valtaan nousi sosiaalidemokraattien ja vihreiden koalitiohallitus, jossa SPD:n johtaja Gerhard Schröder toimi liittokanslerina ja vihreiden johtaja Joschka Fischer toimi ulkoministerinä.

## Lähteet

## Aiheesta muualla
Niconico

**Niconico** () on japanilainen videopalvelu, joka oli ennen nimellä **Nico Nico Douga** (). Palvelun nimi tarkoittaa hymyä tai hymyilemistä.

Sivusto on vierailumäärissä sijalla 10 japanissa Alexan mukaan.

Palvelun on kehittänyt Niwango, jonka omistaa Dwango (ks. Kadokawa Dwango). Palvelu on aloittanut vuonna 2006.

## Lähteet

## Aiheesta muualla

* Niconico verkkosivusto
Et al.

**et al.** () on latinankielinen lyhenne, joka tarkoittaa suomeksi ”ja muut” tai ”ynnä muut” ja jota vastaa lyhenne ”ym.”

## Lähteet
Valpuri Urpiainen

**Valpuri Urpiainen** (k. 1692) tuomittiin kuolemaan avionrikkomuksesta Suomessa 1600-luvulla. Oikeudenkäynti on ollut historiallisen tutkimuksen kohteena.

Valpuri Urpiainen oli talonpoikaisen Matti Kotilaisen vaimo Pielisjärvellä. Mies oli valittu mieromieheksi eli viemään pitäjäläisten valitus raskaasta verotuksesta kuninkaan kuultavaksi Tukholmaan. Matkat kestivät kauan ja Kotilainen oli tehtävässä kaikkiaan neljä kertaa.

Toiselta matkaltaan palatessaan Matti sai tietää vaimonsa maanneen talon rengin kanssa ja tulleen raskaaksi. Säilyneiden asiakirjojen mukaan Valpuri oli puolustautunut sanoen: *”Se kuin isännän sijaan jätetään, se isännän työtä tekee.”* Valpuri lähti tapauksen johdosta kotitilalta ensin Venäjälle ja sen jälkeen Sotkamoon. Synnytettyään pojan hän asettui asumaan vanhempiensa luo. Matti haki eroa ja sai sen samana vuonna 1689.

Valpuri Urpiainen yritti palauttaa kunniaansa talvikäräjillä 1691. Suotuisan päätöksen sijaan tuomari totesi hänen syyllistyneen kaksinkertaiseen huoruuteen ja tuomitsi hänet kuolemaan. Tuomiot raskaimmista rikoksista alistettiin Turun hovioikeuden vahvistettaviksi ja Valpuri vietiin käräjiltä kruunun tyrmään odottamaan oikeuden lopullista päätöstä.

Valpurin lopullista kohtaloa ei tiedetä, koska Turun hovioikeuden arkistot tuhoutuivat palossa 1827. Kaksinkertainen huoruus oli kuitenkin niin raskas rikos, että hovioikeus jätti kuolemantuomion usein voimaan. Valpuri Urpiainen todennäköisesti mestattiin vuoden 1691 tai 1692 aikana. Hänen miehensä Matti Kotilainen karkotettiin samoihin aikoihin maanpakoon kruunua vastaan niskoittelusta Ruotsin Pommeriin, missä hän luultavasti kuoli pian tämän jälkeen.

## Lähteet
* 

### Viitteet

## Kirjallisuutta
*
Kaituozhe

**Kaituozhe** on kiinalainen pienten kiinteän ajoaineen kantorakettien perhe. China Aerospace Science and Technology Corporationin (CASC) rakentama rakettiperhe perustuu mannerten väliseen ballistiseen ohjukseen Dongfeng 31.

## Kaituozhe-1
Kaituozhe-1:n (KT-1) koelaukaisuja tehtiin 2002 ja 2003. Näistä jälkimmäinen onnistui jossain määrin.

## Kaituozhe-2
### Kaituozhe-2
Kaituozhe-2:n ensimmäinen vaihe perustuu DF-31:een. Toinen ja kolmas vaihe ovat tätä pienempiä. Raketin kapasiteetti on 300 kg LEO:lle ja 200 kg 700 km:n SSO:lle.

Kaituozhe-2:n ensilento suoritettiin 23:45 UTC 3. maaliskuuta 2017 Jiuquanin avaruuskeskuksesta. Hyötykuormana oli TK-1 Tiankun, CASC:in kehittämä kokeellinen satelliitti.

### Kaituozhe-2A
Kaituozhe-2A:n ensimmäinen vaihe perustuu DF-31:een lisättynä kahdella DF-21-pohjaisella boosterilla. Toinen vaihe on halkaisijaltaan ensimmäistä vastaava. Kolmasvaihe on vastaava kuin Kaituozhe-2:ssa.

## Lähteet
Aleksei Tšervotkin

**Aleksei Aleksandrovitš Tšervotkin** (; s. 30. huhtikuuta 1995) on venäläinen maastohiihtäjä ja viestin olympiavoittaja.

Tšervotkin saavutti nuorten MM-kilpailuissa kultaa 4&nbsp;×&nbsp;5&nbsp;kilometrin viestissä ja pronssia 20 kilometrin yhdistelmäkilpailussa 2013, hopeaa yhdistelmäkilpailussa ja pronssia viestissä 2014 sekä kultaa 10 kilometrin vapaan hiihtotavan kilpailussa, yhdistelmäkilpailussa ja viestissä 2015. Alle 23-vuotiaiden MM-kilpailuissa hän sai hopeaa 15 kilometrin perinteisen hiihtotavan kilpailussa 2016 sekä 15 kilometrin vapaan kilpailussa ja 30 kilometrin yhdistelmäkilpailussa 2017. Euroopan nuorten olympiafestivaaleilla hän voitti kultaa 7,5 kilometrin perinteisen ja 10 kilometrin vapaan hiihtotavan kilpailuissa sekä 4&nbsp;×&nbsp;5&nbsp;kilometrin sekaviestissä 2013.

Tšervotkin hiihti Lahden MM-kilpailuissa 2017 kolmannen viestiosuuden Venäjän hopeajoukkueessa. 50 kilometrin vapaan hiihtotavan yhteislähtökilpailussa hän sijoittui 13:nneksi. Pyeongchangin olympialaisissa 2018 hän hiihti viestissä jälleen kolmannen osuuden venäläisten hopeajoukkueessa. 50 kilometrin perinteisen hiihtotavan yhteislähtökilpailussa hän oli kahdestoista. Oberstdorfin MM-kilpailuissa 2021 hän saavutti hopeaa Venäjän viestijoukkueessa ja oli 50 kilometrin perinteisen hiihtotavan yhteislähtökilpailussa neljästoista. Pekingin olympialaisissa 2022 Tšervotkin hiihti ensimmäisen osuuden Venäjän olympiakomitean kultaa voittaneessa viestijoukkueessa. 15 kilometrin perinteisen hiihtotavan kilpailussa hän sijoittui viidenneksi.
 

Tšervotkin kilpaili maailmancupissa ensimmäisen kerran Lahdessa maaliskuussa 2015 sijoittuen 15 kilometrin perinteisen hiihtotavan kilpailussa 22:nneksi. Kymmenen parhaan joukkoon hän sijoittui ensimmäisen kerran Nové Měston 15 kilometrin vapaan hiihtotavan kilpailussa tammikuussa 2016 oltuaan kuudes. Ensimmäisen palkintosijansa hän saavutti oltuaan toinen Rukan Nordic Opening -tapahtuman 15 kilometrin perinteisen hiihtotavan kilpailussa marraskuussa 2020. Tammikuussa 2021 Tšervotkin sijoittui Tour de Skin Val di Fiemmen 15 kilometrin perinteisen hiihtotavan yhteislähtökilpailussa kolmanneksi. Hän oli Rukan 15 kilometrin perinteisen hiihtotavan kilpailussa toinen marraskuussa 2021. Kaudella 2021–2022 Tšervotkin sijoittui Tour de Ski-kiertueella Val di Fiemmen 10 kilometrin perinteisen hiihtotavan yhteislähtökilpailussa kolmanneksi.

Hänen käyttämänsä suksimerkki on Fischer.

## Lähteet
*
Carrus Fifty

**Carrus Fifty** on Carruksen valmistama linja-autokori. Sitä valmistettiin sekä Volvon että Scanian alustoille. Sarjaa on korvattu uudemmilla malleilla, jotka ovat vähäpäästöisempiä.
Pekka Wäyrynen (suomentaja)

**Petter (Pekka) Wäyrynen** (23. joulukuuta 1846 Kiihtelysvaara – 21. lokakuuta 1880 Riihimäki) oli suomalainen ylioppilas ja kääntäjä.

Wäyrysen vanhemmat olivat talollinen Olli Väyrynen ja Valpuri Heiskanen. Hän pääsi ylioppilaaksi Kuopion lukiosta 1872. Hän suomensi ruotsin kielestä useita eri alojen teoksia. Wäyrynen kärsi keuhkotaudista. Hän muutti tammikuussa 1880 Riihimäelle jossa hän kuoli seuraavana syksynä.

## Suomennoksia
* G. M. Celander : *Oppikirja luonnontieteessä kansakouluja varten : paraimpain lähteiden mukaan* ; 3:sta parannetusta laitoksesta suom. P. W. Edlund, Helsinki 1875, 2. painos 4:stä, uudestaan parannetusta laitoksesta suom. P. W. Edlund, Helsinki 1879
* Jonathan Swift : *Gulliverin matkustukset tuntemattomissa maissa 1-2 : nuorisolle englannin kielellä kirjoitettu* ; suomentanut ruotsalaisesta painoksesta P. Wäyrynen. Edlund, Helsinki 1876
* Erik Oskar Edlund : *[[M. A. Castren]]'in elämä ja matkustukset, nuorisolle kerrotut* ; suom. P. Wäyrynen ; ynnä kolme piirustusta A. Edelfelt'iltä sekä kartta. Edlund, Helsinki 1878
* *Käsikirja höyrypannun lämmittäjille ja masinisteille* ; kirj. Ch. Beer ym. ; ruotsiksi kääntänyt ja parantanut Niilo W. Bosœus ; ruotsalaisesta painoksesta suom. P. Wäyrynen. Edlund, Helsinki 1879
* H. Christie : *Oppikirja fysikassa* ; toisesta ruotsal. pain. suom. P. W. Edlund, Helsinki 1879
* Edvard Mau : *Kristillinen lukukirja kotia ja koulua warten : apukeino, jonka tarkoituksena on tehdä uskonnon opetusta elämälle hedelmälliseksi, sisältäwä 400 todenmukaista, [[Martti Luther|Lutheruksen]] katkismuksen jälkeen järjestettyä kertomusta. I osa* ; suomennos toisesta ruotsalaisesta painoksesta. G. W. Edlund, Helsinki 1880 (alkuteos *Fire Hundrede Fortællinger for Skolen og Hjemmet*)
* Truls Johan Hartelius : *Kotivoimistelu, terveyden säilyttämiseksi ja saamiseksi, lapsille, nuorisolle ja vanhemmille, ynnä lyhykäinen osoitus uimisen taitoon*. Edlund, Helsinki 1881
* Edvard Mau : *Kristillinen lukukirja kotia ja koulua warten : apukeino, jonka tarkoituksena on tehdä uskonnon opetusta elämälle hedelmälliseksi, sisältäwä 400 todenmukaista, Lutheruksen katkismuksen jälkeen järjestettyä kertomusta. II osa* ; suomennos toisesta ruotsalaisesta painoksesta. G. W. Edlund, Helsinki 1895 (alkuteos *Fire Hundrede Fortællinger for Skolen og Hjemmet*)

## Lähteet
Ex ja Expt

**Ex** ja **Expt** ovat Valtionrautateiden ja sittemmin VR:n antamia matkustajavaunujen sarjatunnuksia. Ex on yksikerroksinen 2. luokan InterCity-vaunu eli Eko-luokan vaunu. Expt on yksikerroksinen Eko-luokan InterCity-vaunu, jossa on lemmikkipaikkoja. Molemmat sarjat ovat Pasilan konepajan, Valmetin ja Transtechin valmistamia. Sarjatunnuksessa **E** tarkoittaa 2. luokan vaunua, **x** tarkoittaa yksikerroksista vaunua, **p** tarkoittaa lemmikkivaunua ja **t** tarkoittaa tupakointitilaa. Expt-vaunuissa oli tupakointitila, mutta tupakointikielto junissa tuli voimaan 3. kesäkuuta 2013.

Ex-vaunuja valmistettiin 50 kappaletta vuosina 1988–1992. Expt-vaunut muutettiin 1. luokan Cx-vaunuista vuonna 2006. Niitä muutettiin 18 kappaletta. Samana vuonna neljä Ex-vaunua muutettiin kansainväliseen liikenteeseen tarkoitettuun sarjaan Exy. Myös vuonna 2008 kaksi Ex-vaunua muutettiin Exy-sarjaan. Kaikki kuusi Exy-vaunua palautettiin Ex-sarjaan 2012, ja ne saivat numerot 29941–29946.

Ensimmäisten Ex-vaunujen romutus aloitettiin 2020 ja Expt-vaunujen vuonna 2021. Huhtikuuhun 2021 mennessä Ex-vaunuja oli romutettu 31 ja Expt-vaunuja 4. Expt-vaunut poistuivat käytöstä 10. joulukuuta 2023. Vuonna 2024 VR laittoi 18 Ex-vaunua ja 11 Expt-vaunua yrityksille ja yhteisöille suunnattuun huutokauppaan.

## Lähteet
* 
* 
* 

### Viitteet
Rx (ravintolavaunu)

**Rx** on Valtionrautateiden ja sittemmin VR-Yhtymän antama sarjatunnus matkustajavaunulle. Rx on yksikerroksinen InterCity-kaluston ravintolavaunu, jota kutsutaan nimellä ”Bistro”. Vaunussa on 53 paikkaa ja ravintolan lisäksi konduktöörin työpiste. Kalustosarjatunnuksessa **R** tarkoittaa ravintolaa ja **x** tarkoittaa yksikerroksista vaunua.

Rx-vaunut uudistettiin 2010-luvun alussa asiakaspalautteen perusteella. Vuosina 2018–2019 vaunut uudistettiin uudelleen vastaamaan ERd-vaunujen sisustusta. Rx-vaunuja käytetään pääosin Helsinki–Rovaniemi/Kemijärvi/Kolari-reittien junissa.

## Lähteet
Antti Simola

**Antti Juhani Simola** (20. elokuuta 1942 Tampere – 16. elokuuta 2022 Tuusula) oli suomalainen kenraaliluutnantti.

Simola syntyi opettaja Aimo Simolan ja Irja Äyräväisen perheeseen. Hänen puolisonsa vuodesta 1965 oli Marja-Leena Jaakkola. 

Simola tuli ylioppilaaksi Tampereen yhteiskoulusta 1962, Kadettikoulusta hän valmistui 1966 ja Sotakorkeakoulusta 1969. Simola toimi Helsingin ilmatorjuntapatteristossa opetusupseerina vuodesta 1966, patterinpäällikkönä vuodesta 1970 ja toimistopäällikkönä vuodesta 1972. Puolustusministeriön vanhempi toimistoupseeri hän oli 1974–1977, Pääesikunnassa toimistoesiupseeri  komento-osastolla vuodesta 1977 ja opetusosastolla vuodesta 1982. Turun ilmatorjuntapatteriston komentajana Simola toimi vuodesta 1982, Pääesikunnan ilmatorjunta-osaston toimistopäällikkönä vuodesta 1988 ja komento-osaston erikoistehtävissä vuonna 1990 sekä Helsingin ilmatorjuntarykmentin komentajana vuodesta 1991. Vuonna 1994 Simolasta tuli Pääesikunnan henkilöstöosaston päällikkö ja vuonna 1996 puolustusvoimien henkilöstöpäällikkö. Hän erosi vakinaisesta palveluksesta vuoden 2001 lopussa. 

Simola ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1972, majuriksi 1979, everstiluutnantiksi 1986, everstiksi 1991, kenraalimajuriksi 1996 ja kenraaliluutnantiksi 1999. Hän toimi aktiivisesti useiden eri urheilujärjestöjen johtoelimissä, kuten ringeten kotimaisen ja kansainvälisen liiton puheenjohtajana, SVUL:n liittovaltuustossa ja SUL:n hallituksessa. Simolalla oli itsellään jääkiekon Suomen mestaruus ja useita muita mestaruksia suunnistuksessa.

## Lähteet

## Aiheesta muualla
* Antti Simolan muistokirjoitus ''Helsingin Sanomissa''
Ajatuspaja Toivo

**Ajatuspaja Toivo** (Aikaisemmin *Suomen Toivo*) on Kansallinen Kokoomus -puoluetta lähellä toimiva ajatushautomo. 

Ajatuspajan taustalla on vuonna 1935 perustettu Kansallinen Kulttuurisäätiö. Ajatuspaja pyrkii tutkimus-, koulutus- ja julkaisutoiminnallaan edistämään vastuullisen markkinatalouden vahvistumista Suomessa ja sitä kautta Kokoomuksen asemaa puoluekentässä.

Ajatuspajan vt. toiminnanjohtajana toimii Antti Vesala ja säätiön hallituksen puheenjohtaja on Juhana Vartiainen.

## Talous
Ajatuspaja Toivon taustalla toimiva Kansallinen Kulttuurisäätiö on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 606&nbsp;000 euroa. Vuosittainen tuki on ollut vuodesta 2022 lähtien 114&nbsp;500 euroa.

## Toiminnanjohtajat
* Markku Pyykkölä 2007-2016
* Sini Ruohonen 2017-2021
* Antti Vesala 2021-

## Julkaisut
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Ajatuspaja Toivo kotisivut
Freestylehiihdon ja lumilautailun maailmanmestaruuskilpailut 2017

**Vuoden 2017 freestylehiihdon ja lumilautailun maailmanmestaruuskilpailut** järjestettiin Sierra Nevadassa, Espanjassa 7.–19. maaliskuuta 2017. Uutena lajina lumilautailun puolelle tuli joukkuelumilautakrossi. Kisoihin ilmoittautui 40 maata ja televisiointioikeuksia myytiin ympäri maailmaa. Kisat televisioi Suomessa Yle.

## Mitalistit
### Freestylehiihto
:*Lähde: FIS*
#### Miehet

#### Naiset

### Lumilautailu
:*Lähde: FIS*
#### Miehet

#### Naiset

## Mitalitaulukko
:*Lähde: FIS*
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet

## Aiheesta muualla
* Tapahtuma FIS:n sivuilla  
* Viralliset kisasivut
Richard Richardsson

**Nils Olov Richard Richardsson** (s. 1. helmikuuta 1974 Undersåker, Åre, Ruotsi) on uransa lopettanut ruotsalainen lumilautailija. Hänen isänsä on alppihiihtäjä Per-Olov Richardsson. Richard Richardsson on osallistunut olympialaisiin kolmesti. Naganon olympialaisissa 1998 hän keskeytti lumilautailun suurpujottelussa. Salt Lake Cityn kisoissa 2002 hän saavutti parisuurpujottelussa hopeamitalin. Torinon kisoissa 2006 hän ylsi 12. sijalle parisuurpujottelussa.

## Lähteet
Innertkirchen

**Innertkirchen** on kunta Sveitsissä, Bernin kantonin kaakkoisnurkassa. Vuoden 2015 lopussa kunnassa oli 1&nbsp;047 vakinaista asukasta. Kunnan pinta-ala on 237 neliökilometriä, ja se on Bernin kantonin pinta-alaltaan suurin kunta.

Gadmenin kunta yhdistettiin Innertkircheniin vuoden 2014 alussa.

## Maantiede
Maantieteellisesti kunta sijaitsee Bernin ja Urin Alpeilla sekä Aarejoen varrella. Asutus on keskittynyt Haslitalin ja Gadmentalin laaksoihin. Kunnan korkein vuori on Mittelhorn (3&nbsp;702 m mpy.). Muita korkeita vuoria ovat muun muassa Titlis (3&nbsp;238 m) ja Sustenhorn 3&nbsp;502 m)

## Talous
Matkailu on alueen pääelinkeinoja: luontomatkailu on alueella mahdollista monessa muodossa. Innertkirchenissä on yhdeksän hotellia, viisi leirintäaluetta, neljä vuoristomajaa ja kolme muuta yöpymispaikkaa. Aareschlucht sijaitsee pari kilometriä Innertkirchenin kylästä pohjoiseen. Vesivoiman tuotanto on merkittävä elinkeino: Innertkirchenissa on Kraftwerke Oberhasli AG:n voimalaitos ja pääkonttori. 

## Liikenne
Päätie 6 pohjoisesta, Meiringenistä Haslitalia pitkin etelään, Guttanneniin ja Grimselsolan yli Rhônen laaksoon, Valais’hin kulkee Innertkirchenin kautta. Päätie 11 itään kulkee Gadmentalia pitkin Susteninsolan yli Meientaliin Reussin laaksoon, Wasseniin ja Uriin.

## Lähteet
*

### Viitteet

## Aiheesta muualla
* 
*
Henriette Löfman

**Henriette Löfman** (23. elokuuta 1784 – 6. maaliskuuta 1836 Örby, Länsi-Götanmaa) oli ruotsalainen säveltäjä. 

Hän meni naimisiin 15. helmikuuta 1822 kenraaliluutnantti Casimir Reuterskiöldin (1770–1848) kanssa.

Henriette Löfman sävelsi muun muassa harpulle.

## Lähteet